“ทองไทย” ลง 100 บ. ร่วงตามตลาดโลก หลัง CME ปรับแผนสกัดปั่นราคาโลหะเงิน
"ทองไทย" ลง 100 บ. ร่วงตามตลาดโลก หลัง CME ปรับแผนสกัดปั่นราคาโลหะเงิน
"ทองไทย" ลง 100 บ. ร่วงตามตลาดโลก หลัง CME ปรับแผนสกัดปั่นราคาโลหะเงิน
3 ก.พ. 2564

สมาคมค้าทองคำ รายงานราคาทอง (96.5%) วันนี้ (3 ก.พ.64) เมื่อเวลา 09.25 น.ที่ผ่านมา ราคาปรับลดลง 100 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่ตลอดทั้งวันมีการประกาศราคาทั้งหมด 5 รอบ รวมราคาปรับลดลง 150 บาท
โดยราคาทองคำแท่งวันนี้ รับซื้ออยู่ที่บาทละ 26,100.00 บาท ขายออกที่ราคาบาทละ 26,200.00 บาท
ทองรูปพรรณ รับซื้ออยู่ที่ราคาบาทละ 25,635.56 บาท ขายออกที่บาทละ 26,700.00 บาท
ราคาปรับลดลง 100 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่ตลอดทั้งวันมีการประกาศราคาทั้งหมด 5 รอบ รวมราคาปรับลดลง 150 บาท
ราคาทองคำ Spot เช้านี้เคลื่อนไหวที่บริเวณ 1,844 ดอลลาร์ ในขณะที่ราคาทองคำโคเม็กซ์ปิดตลาดเมื่อคืนที่ผ่านมาร่วงลงหนัก 30.5 ดอลลาร์ สู่ระดับ 1,833.4 ดอลลาร์ เนื่องมาจากได้รับแรงกดดันหลังจากโลหะเงินที่ทรุดตัวลงกว่า 10% หลังจาก Chicago Mercantile Exchange (CME) ซึ่งเป็นตลาดซื้อขายสินค้าโภคภัณฑ์และสัญญาฟิวเจอร์ขนาดใหญ่ที่สุดในโลก ประกาศขึ้นอัตรา maintenance margin เพื่อสกัดการปั่นราคาของกลุ่มนักลงทุนรายย่อยในตลาด